Rødflekkglassreke

Rødflekkglassreke er en reke som lever på dypt vann.

Det vitenskapelige navnet er Eusergestes arcticus, men før 2008 var den kjent som Sergestes arcticus. Den tilhører underordenen Dendrobranchiata og er bare fjernt beslektet med de vanlige rekene i norske farvann. Dendrobranchiata skiller seg fra de øvrige tifotkrepserene ved forgrenede gjeller og ved at de befruktede eggene slippes ut i vannet.

Rødflekkglassreke lever pelagisk på 400–700 m dyp, men vandrer høyere opp i vannmassene om natta. Føden består av små krepsdyr, spesielt hoppekreps. Den blir opptil 5 cm lang og er delvis gjennomsiktig med røde flekker. Den er bioluminescent.  

Den finnes langs hele norskekysten fra Skagerrak og nordover. Utbredelsen omfatter Nord-Atlanteren og Middelhavet. I tillegg er det funnet mange steder på den sørlige halvkule, ved Sør-Afrika, Chile, Australia og New Zealand.

 Litteratur 




 Eksterne lenker 


 Marine Species Identification Portal – Sergestes arcticus 

Kategori:Dendrobranchiata
Kategori:Krepsdyr formelt beskrevet i 1855
Kategori:Dyr formelt beskrevet av Henrik Nikolai Krøyer